
RADVILIŠKIO RAJONO SAVIVALDYBĖS TARYBA

SPRENDIMAS
DĖL ATLYGINIMO DYDŽIO UŽ TEIKIAMĄ NEFORMALŲJĮ ŠVIETIMĄ RADVILIŠKIO MENO MOKYKLOJE  NUSTATYMO IR MOKĖJIMO TVARKOS APRAŠO PATVIRTINIMO

2025 m.                            d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Radviliškio rajono savivaldybės taryba nusprendžia: 
.	Patvirtinti Atlyginimo dydžio už teikiamą neformalųjį švietimą Radviliškio meno mokykloje nustatymo ir mokėjimo tvarkos aprašą (pridedama). 
.	Pripažinti netekusiu galios Radviliškio rajono savivaldybės tarybos 2012 m. vasario 2 d. sprendimą Nr. T-197 „Dėl mokesčio už vaikų ugdymą neformaliojo švietimo įstaigose mokėjimo tvarkos aprašo patvirtinimo“ su visais pakeitimais ir papildymais.



Savivaldybės meras	





PATVIRTINTA
Radviliškio rajono savivaldybės tarybos
2025 m. rugsėjo   d. sprendimu Nr. T-



 SKYRIUS


.	Atlyginimo dydžio už teikiamą neformalųjį švietimą Radviliškio meno mokykloje nustatymo ir mokėjimo tvarkos aprašas (toliau – Aprašas) reglamentuoja atlyginimo dydį už formalųjį švietimą papildantį ugdymą ir neformalųjį švietimą (toliau – Atlyginimas) mokėjimo tvarką Radviliškio meno mokykloje (toliau – Mokykla), Atlyginimo dydžio nustatymo ir mokėjimo tvarką, lengvatų taikymą.
. Apraše vartojamos sąvokos atitinka Lietuvos Respublikos švietimo įstatyme, kituose teisės aktuose apibrėžtas sąvokas.

 SKYRIUS


. Formalųjį švietimą papildantis ugdymas ir neformalusis švietimas mokykloje yra finansuojamas iš savivaldybės biudžeto ir mokinių tėvų (globėjų, rūpintojų) bei besimokančių suaugusiųjų įnašų.
. Nustatomas Atlyginimo dydis mokiniams už vieną mėnesį:
. viena pasirinkta formalųjį švietimą papildančio ugdymo ir neformaliojo švietimo programa – 18,00 Eur;
. meninės saviraiškos muzikinio ugdymo be individualių pamokų programa – 5,00 Eur ;
. kryptingas ugdymas be individualių pamokų – 5,00 Eur;
. kryptingas ugdymas su viena individualia pamoka – 12,00 Eur.
. Nustatomas Atlyginimo dydis suaugusiems už vieną mėnesį:
. viena pasirinkta programa (grupiniai užsiėmimai) – 25,00 Eur;
. individualus muzikinis ugdymas – 81,00 Eur. 

 SKYRIUS


. Atlyginimas skaičiuojamas už mokslų metų mėnesius.
. Atlyginimas mokamas už praėjusį mėnesį iki einamojo mėnesio 20 dienos.
. Atlyginimas neskaičiuojamas:
. mokinių vasaros atostogų metu;
. jei vieną ar daugiau mėnesių programa nevykdoma dėl mokykloje susidariusių svarbių priežasčių.
. Jei mokestis už neformalųjį vaikų švietimą nemokamas daugiau nei 3 mėnesius, mokyklos direktorius, informavęs vaiko tėvus (globėjus, rūpintojus), gali išbraukti vaiką iš mokyklos sąrašų.

 SKYRIUS


. Mokyklos direktoriaus įsakymu Atlyginimas mažinamas:
. 100 proc. mokiniams iš šeimų, gaunančių socialinę paramą (pateikus tai įrodančius dokumentus);
. 100 proc. pagalbos šeimai centro globojamiems (rūpinamiems) mokiniams;
. 100 proc. Ukrainos karo pabėgėlių vaikams; 
. 20 proc. mokiniams, jei iš vienos šeimos įstaigą lanko du ir daugiau vaikų.
. Tėvai (globėjai, rūpintojai), kuriems gali būti taikomos Apraše nustatytos lengvatos, kiekvienais metais iki rugsėjo 20 dienos arba įgiję teisę į Atlyginimo lengvatą Mokyklos direktoriui pateikia argumentuotą prašymą ir kitus dokumentus, įrodančius teisę pasinaudoti lengvata.  
. Nepateikus argumentuoto prašymo ir kitų dokumentų, įrodančių teisę pasinaudoti lengvata,  Atlyginimas skaičiuojamas bendra tvarka.
. Pateikus dokumentus pavėluotai, Atlyginimas už praėjusį laikotarpį neperskaičiuojamas.
. Atlyginimo lengvatos nėra taikomos mokiniams, besimokantiems pagal suaugusiųjų mokymo programas.

 SKYRIUS


. Tėvai (globėjai, rūpintojai) atsako už pateiktų dokumentų teisingumą.
. Aprašas skelbiamas Radviliškio rajono savivaldybės ir Radviliškio meno mokyklos interneto svetainėse.
. Už Atlyginimo mokėjimo administravimą ir teisingą lėšų panaudojimą atsako Mokyklos direktorius ir Radviliškio rajono švietimo ir paslaugų centro Buhalterinės apskaitos ir planavimo skyrius.
. Atlyginimo skolos iš tėvų (globėjų, rūpintojų) išieškomos Lietuvos Respublikos teisės aktų nustatyta tvarka.
. Aprašo įgyvendinimo priežiūrą vykdo rajono savivaldybės administracijos Švietimo ir sporto skyrius.

____________________



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL ATLYGINIMO DYDŽIO UŽ TEIKIAMĄ NEFORMALŲJĮ ŠVIETIMĄ RADVILIŠKIO MENO MOKYKLOJE  NUSTATYMO IR MOKĖJIMO TVARKOS APRAŠO PATVIRTINIMO“
AIŠKINAMASIS RAŠTAS

2025 m. rugsėjo 8 d.
Radviliškis

.	Parengto sprendimo projekto rengimą paskatinusios priežastys, parengto projekto tikslai, sprendimo projekto tikslai ir uždaviniai.
Sprendimo projekto tikslas – patvirtinti Atlyginimo dydžio už teikiamą neformalųjį švietimą Radviliškio meno mokykloje nustatymo ir mokėjimo tvarkos aprašą (toliau – Tvarkos aprašas).
Sprendimo projektas parengtas atsižvelgiant į Radviliškio rajono savivaldybės tarybos 2025 m. gegužės 29 d. sprendimą Nr. T-669 „Dėl Radviliškio dailės mokyklos reorganizavimo jungimo būdu, prijungiant ją prie Radviliškio muzikos mokyklos bei pakeičiant pavadinimą į Radviliškio meno mokyklą, reorganizavimo sąlygų aprašo ir Radviliškio meno mokyklos nuostatų patvirtinimo“. Po reorganizavimo tikslinga patvirtinti naują Tvarkos aprašą. 
.	Projekto iniciatoriai (institucija, asmenys ar piliečių atstovai) ir rengėjai.
Radviliškio rajono savivaldybės Švietimo ir sporto skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Vadovaujamasi Radviliškio rajono savivaldybės tarybos 2012 m. vasario 2 d. sprendimu Nr. T-197 „Dėl mokesčio už vaikų ugdymą neformaliojo švietimo įstaigose mokėjimo tvarkos aprašo patvirtinimo“ su visais pakeitimais ir papildymais. 
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Nustatomas atlyginimo dydis už teikiamą neformalųjį švietimą Radviliškio meno mokykloje (toliau – Atlyginimas):
	po reorganizavimo suvienodinamas atlyginimo dydis už vieną pasirinktą formalųjį švietimą papildančio ugdymo ir neformaliojo švietimo programą – 18,00 Eur per mėnesį;
	įtraukiamas suaugusiųjų atlyginimo dydis už neformalųjį švietimą (grupiniai užsiėmimai – 25,00 Eur per mėnesį, individualios pamokos – 81,00 per mėnesį);
	nustatoma Atlyginimo mokėjimo tvarka ir terminai;
	apibrėžiamas Atlyginimo lengvatų taikymas.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Pripažinti netekusiu galios Radviliškio rajono savivaldybės tarybos 2012 m. vasario 2 d. sprendimą Nr. T-197 „Dėl mokesčio už vaikų ugdymą neformaliojo švietimo įstaigose mokėjimo tvarkos aprašo patvirtinimo“ su visais pakeitimais ir papildymais.
.	Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti papildomos biudžeto lėšos nereikalingos.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės administracijos juristu, kalbininku, direktore, vicemerais, meru ir Švietimo ir sporto skyriaus vedėju.
.	Numatomo teisinio reguliavimo poveikio vertinimo rezultatai. 
Rezultatai nenumatomi. 
.	Sprendimo projekto antikorupcinis vertinimas.
Antikorupcinio vertinimo pažyma (pridedama).
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai. 
Pridedamų dokumentų nėra. 



Švietimo ir sporto skyriaus vyriausiasis specialistas 	        Rūta Šadbarienė






